stanford-oval/wikipedia huggingface dataset:
נחש חולות

| נחש חולות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
על־מחלקה:: חולייתנים לסתניים
מחלקה:: זוחלים
על־סדרה:: לפידוזאוריה
סדרה:: קשקשאים
תת־סדרה:: נחשים
משפחה:: זעמניים
סוג:: Lytorhynchus
מין:: נחש חולות
שם מדעי
 Lytorhynchus diadema

נחש החולות (שם מדעי: Lytorhynchus diadema) הוא נחש לא ארסי מהסוג Lytorhynchus שבמשפחת הזעמניים. כשמו, חי בעיקר בחולות במחילות ואדמה רכה ואזור תפוצתו רחב:
החל מהערבה והנגב דרך השפלה ועד להר הכרמל.
מחוץ לישראל תפוצתו בעיקר באזור המזרח התיכון.
כנחש אופייני לחולות, התנועה שלו על פני החול יעילה מאוד וחסכונית מאוד באנרגיה, מה שמתבטא בעקבות סימטריות למדי ללא מריחות.
ראשו מחודד מעט ומאופיין במגן חרטום גדול. נחש החולות מגיע לאורך של 50 ס"מ. 
ישנם כמה צבעים: חום בהיר, כתום, צהבהב, אפור בהיר. יש לו בטן לבנה טור של כתמים כהים לאורך הגב. הכתמים פזורים במרווחים קבועים.
הנחש פעיל בשעות הלילה, וניזון מלטאות.
הנקבה מטילה 3-5 ביצים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 174-176
הערות שוליים

↑  נחש חולות באתר הרשימה האדומה של IUCN
נחלת הרפובליקה

| --- | --- |
 סוגה:  תוכנית טלוויזיה מוזיקלית
 יוצרים:  קונסטנטין ארנסט 
 מנחים:  Yuri Nikolaev, Dmitriy Shepelev 
 ארץ מקור:  רוסיה רוסיה
 שפות:  רוסית
 מספר עונות:  6 
 הפקה
 חברת הפקה:  קרסני קוודרט
 שידור
 רשת שידור:  הערוץ הראשון (רוסיה) 
 תקופת שידור מקורית:  6 בספטמבר 2009 – 25 בספטמבר 2016 
 קישורים חיצוניים
 אתר רשמי
 דף התוכנית ב-IMDb
 
נחלת הרפובליקה (ברוסית: Достояние республики) היא תוכנית טלוויזיה מוזיקלית רוסית ששודרה בערוץ הראשון מ-6 בספטמבר 2009 עד 25 בספטמבר 2016. התוכנית נבנתה סביב כמה שירים רוסיים וסובייטיים פופולריים, מתוכם התבקשו משתתפי התוכנית וצופי הטלוויזיה לבחור את אלה שהם הכי אוהבים. מנחי התוכנית – יורי ניקולייב (אנ') ודמיטרי שפלב (רו').
לפי מפיק התוכנית יורי אקסיוטה (רו') התוכנית נסגרה מסיבה הבאה:
...ראשית, כבר הזמנו את כל האורחים שרצינו להזמין בתקופה זו, ועכשיו רק אמנים צעירים יכולים להפוך לנחלת הרפובליקה. יש פורמטים אחרים עבור זה".
הערות שוליים

↑  Аксюта Юрий, «Голос-дети» после скандала, танцевальная революция, и кто поедет на Евровидение? — Юрий Аксюта — Телехранитель — Эхо Москвы, 09.02.2020, Эхо Москвы (ברוסית)
משפט השאריות הסיני

משפט השאריות הסיני הוא שמם של מספר משפטים בתורת המספרים ובתורת החוגים, הקשורים זה לזה. בצורתו הבסיסית והמקורית המשפט עוסק במערכת של משוואות מודולריות ומבטיח קיום של פתרון למערכת תחת תנאים מסוימים.
מקורו של המשפט בספר מהמאה ה-3 של המתמטיקאי הסיני סן-צו, ומכאן שמו. המשפט פורסם פעם נוספת במאה ה-13 על ידי מתמטיקאי סיני נוסף, צ'ין ג'יו-האו.
המשפט עבור משוואות מודולריות

יהיו  n_{1},\ldots ,n_{k} מספרים טבעיים זרים בזוגות (כלומר המחלק המשותף המקסימלי של כל שניים מהם הוא 1).

יהיו  a_{1},\ldots ,a_{k} מספרים שלמים כאשר  0\leq a_{i}\leq n_{i}-1. אזי למערכת המשוואות
קיים פתרון יחיד מודולו  n=n_{1}\cdots n_{k}.
בניסוח אחר, מופשט יותר, המשפט קובע שהחוג  \mathbb {Z} /(n_{1}\cdots n_{k})\mathbb {Z}  איזומורפי לסכום הישר של החוגים  \mathbb {Z} /n_{1}\mathbb {Z} \oplus \cdots \oplus \mathbb {Z} /n_{k}\mathbb {Z} .
המשפט עבור משוואות מודולריות > הוכחה

רעיון ההוכחה הוא למצוא בסיס בו מודולו  n_{i} הם 1 ומודולו  n_{j} (כאשר  i\neq j) הם 0. תוצאות אלה בונות בסיס למרחב הפתרונות, והפתרון המבוקש הוא צירוף ליניארי של איברי בסיס עם המקדמים החופשיים במשוואות המודולריות.
נגדיר  N_{i}={\frac {n}{n_{i}}} ואז מתקיים כי  n_{i},N_{i} זרים (מאחר ש- n_{i} זר לכל גורם במכפלה  N_{i}). לכן לקונגרואנציה הליניארית  N_{i}x\equiv 1\!\!\!\!{\pmod {\!n_{i}}} קיים פתרון יחיד  x_{i}.
בנינו בסיס למערכת המשוואות. נסכם בעזרת הדלתא של קרונקר:
לסיום, יהי  y פתרון אחר. אזי לכל  i מתקיים כי  n_{i}\mid (x-y) ומאחר שכל ה- n_{i} זרים נובע שגם  n\mid (x-y), ומכאן ששני הפתרונות שקולים מודולו  n.
בכך הסתיימה ההוכחה, שמציגה גם אלגוריתם מהיר לפתרון מערכת קונגרואנציות.  \blacksquare
המשפט עבור משוואות מודולריות > דוגמה

נפתור את מערכת המשוואות הבאה:
נוודא שזהו אכן פתרון:
המשפט עבור משוואות מודולריות > מסקנה: האיזומורפיזם בין החוגים

מסקנה של המשפט היא כי  \mathbb {Z} /(n_{1}\cdots n_{k})\mathbb {Z} \cong \mathbb {Z} /n_{1}\mathbb {Z} \oplus \cdots \oplus \mathbb {Z} /n_{k}\mathbb {Z} .
יהי  x\in \mathbb {Z} /(n_{1}\cdots n_{k})\mathbb {Z} , אפשר לשכן אותו ב- \mathbb {Z} /n_{1}\mathbb {Z} \oplus \cdots \oplus \mathbb {Z} /n_{k}\mathbb {Z}  על ידי
ובכיוון ההפוך, יהי  (a_{1},\ldots ,a_{k})\in \mathbb {Z} /n_{1}\mathbb {Z} \oplus \cdots \oplus \mathbb {Z} /n_{k}\mathbb {Z} . לפי משפט השאריות הסיני קיים  x\in \mathbb {Z} /(n_{1}\cdots n_{k})\mathbb {Z}  כך שמתקיים  \forall j=1,\ldots ,k:x\equiv a_{j}{\pmod {n_{j}}}, ולכן נתאים
כאשר x הוא זה שמתקבל ממשפט השאריות הסיני והוא יחיד עד כדי מודולו  n=n_{1}\cdots n_{k}.
שתי ההתאמות הללו הן הומומורפיזמים הופכיים אחד של השני ולכן מגדירות איזומורפיזם בין שני החוגים.
גרסה כללית

יהי  R חוג עם יחידה (לאו דווקא קומוטטיבי). נניח כי האידיאלים  I_{1},\ldots ,I_{k} זרים בזוגות (או "מקסימליים הדדית"), כלומר  I_{i}+I_{j}=R לכל  i\neq j. אז חוג המנה  R/(I_{1}\cap \cdots \cap I_{k}) איזומורפי, לפי ההטלה הטבעית, לסכום הישר של החוגים  R/I_{1}\oplus \cdots \oplus R/I_{k}. בפרט, אם  R קומוטטיבי והאידיאלים  I_{1},\ldots ,I_{k} כולם אידיאלים מקסימליים ושונים זה מזה, אז  R/(I_{1}\cap \cdots \cap I_{k}) הוא מכפלה ישרה של שדות.
נחש זרדים

| נחש זרדים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: נחש זרדים
שם מדעי
 Thelotornis ‏לאורנטי, 1768

נחש זרדים (שם מדעי: Thelotornis; לעיתים גם נחש גפנים) הוא סוג של נחשים ארוכים ממשפחת הזעמניים המצויים ברחבי אפריקה.
מאפיינים

לבני הסוג ראשים ארוכים ודקים, עיניים גדולות, זנב ארוך וגוף דק, ארוך וזריז בצבע ירוק עד חום ומוסווה ביותר בין ענפי העצים. כמו כן הם מסוגלים לנפח את צווארם לצורה מרשימה.
נחשים אלה בניגוד לרוב בני משפחתם, ארסיים ובעלי ניבים ארסיים באמצע הלסת. הנחש תופס בעיקר זוחלים כמו זיקיות וכן עופות ומכרסמים קטנים ונושך אותם חזק, תוך כדי שהוא מניע את הלסת עד שהניבים יכולים להזריק את הארס לטרף. בדרך כלל הם אינם קטלניים לאנשים והארס פועל באיטיות, אך כמה אנשים כמו החוקר רוברט מרטס נהרגו מנחש זה.
הם פעילי יום ובעלי ראייה חדה.
מינים

נחש זרדים מוזומביק (Thelotornis mossambicanus)
נחש זרדים דרומי (Thelotornis capensis)
נחש זרדים קירטלנד או נחש זמורה (Thelotornis kirtlandii) - ע"ש החוקר ג'ארד קירטלנד (1793 – 1877)
נחש זרדים אוסמברי (Thelotornis usambaricus)
הערות שוליים

↑  לפי האקדמיה ללשון
נאוריון שיקגו

| --- | --- |

Neorion Chicago, שנת 1974
 מאפיינים כלליים
 יצרן:  Neorion
 שנות ייצור:  1974, (דגם ראשון) 1976 (דגם שני) (מכונית קונספט)
 הרכבה:  יון
 מפרט טכני
 מנוע:  V8 צילינדרים (מנוע "American Motors Corporation (AMC)")
 מעצב:  Georgios Michael
נאוריון שיקגו (באנגלית: Neorion Chicago) היא מכונית קונספט, בתצורת מכונית סלון, 4 דלתות, בעלת הנעה כפולה 4x4, בסגנון רטרו, אשר יוצרה והוצגה על ידי Neorion בשנת 1974. הדגם השני של "נאוריון שיקגו" יוצר בשנת 1976.
יוצרו 2 יחידות בלבד.
"נאוריון שיקגו" קרויה על שם המכוניות שאפינו את העיר שיקגו בארצות הברית בשנות השלושים של המאה העשרים.
תמונות

נאוריון שיקגו, שנת 1974
נאוריון שיקגו, שנת 1974
נאוריון שיקגו, שנת 1974
נאוריון שיקגו, שנת 1974
נאוריון שיקגו, שנת 1974
נאוריון שיקגו, שנת 1974
נאוריון שיקגו, שנת 1974
ראו גם

רטרו (ראו: מכוניות רטרו)
מכונית קונספט
לקריאה נוספת

נאוריון שיקגו(הקישור אינו פעיל) (revolvy)
יון צריכה לבנות מכוניות נוספות כדי לצאת מהחוב(jalopnik.com/greece-should-build-more-weird-cars-again-to-get-out)
נאוריון שיקגו + תמונות שלדה (web.archive) (ביוונית)
הערות שוליים

↑  "נאוריון שיקגו"outoauto.blogspot.co.il/2015/09/neorion-chicago
↑  היסטורית מכוניות יווניות, ראו עמוד 49, דגם "הרקולס (מכונית)"academia.edu/2899187/Greek_vehicle_and_machine_manufacturers_1800_to_present
↑  נאוריון שיקגוhistoricautopro.com/neorion-chicago
↑  נאוריון שיקגוthepetrolstop.com/2014/07/neorion-chicago
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאוריון שיקגו".
משפט הרשל-מקסוול

במתמטיקה, ובפרט בתורת ההסתברות, משפט הרשל-מקסוול הוא משפט הקובע כי משתנה מקרי רציף רב ממדי המקיים סימטריה לסיבוב ואי-תלות בין רכיביו הוא בהכרח משתנה מקרי המתפלג רב-נורמלית כאשר כל רכיביו בעלי אותה סטיית תקן.
משפט זה, ביחד עם משפט הגבול המרכזי וחוק המספרים הגדולים, מציגים את ייחודה של ההתפלגות הנורמלית על-פני התפלגויות אחרות. מעבר לכך, המשפט מאפשר אינטואיציה גאומטרית להופעתו של פאי בפונקציית צפיפות ההסתברות של ההתפלגות הנורמלית.
המשפט נוסח לראשונה במאמר של ג'ון הרשל משנת 1850, ונוסח שוב במאמר של ג'יימס קלרק מקסוול משנת 1860 כטענת עזר למאמר בנושא מערכות דינמיות של גז.
נוסח המשפט

בהינתן מרחב הסתברות  (\Omega ,{\mathcal {F}},\mu ),  2\leq n\in \mathbb {N}  ומשתנה מקרי רב ממדי  {\vec {X}}=(X_{1},X_{2},\dots ,X_{n}) המקיים את התנאים הבאים:
כל המשתנים המקריים  X_{i} רציפים.
כל המשתנים המקריים  X_{i} בלתי-תלויים זה בזה בזוגות.
פונקציית צפיפות ההסתברות של  {\vec {X}} סימטרית לסיבוב במרחב  \mathbb {R} ^{n}.
אזי כל המשתנים המקריים  X_{i} שווי התפלגות, ובפרט כולם מתפלגים נורמלית עם ממוצע 0 ואותה סטיית תקן.
הוכחה > המקרה הדו-ממדי

מכיוון שהמשתנים המקריים  X_{1},X_{2} רציפים, קיימות לשניהם פונקציות צפיפות הסתברות  \rho _{i}:\mathbb {R} \to \mathbb {R}  ( i=1,2).
עבור  {\vec {X}} ניתן לסמן פונקציית צפיפות הסתברות כוללת  \rho :\mathbb {R} ^{2}\to \mathbb {R} .
מכיוון ו- X_{1},X_{2} בלתי-תלויים מתקיים  \rho (x,y)=\rho _{1}(x)\rho _{2}(y).
לכל  (x,y)\in \mathbb {R} ^{2} קיימים  r\geq 0 ו- 0\leq \theta \leq 2\pi  כך ש- x=r\cos \theta  ו- y=r\sin \theta . בגלל תנאי הסימטריה מתקיים כי:
{\begin{array}{lcl}\rho _{1}(x)\rho _{2}(y)=\rho (x,y)=\rho (r,0)=\rho _{1}(r)\rho _{2}(0)=\rho _{1}\left({\sqrt {x^{2}+y^{2}}}\right)\rho _{2}(0)&(1)\end{array}}
בגלל תנאי הנרמול על פונקציית צפיפות ההסתברות בהכרח מתקיים כי  \rho _{2}(0)\neq 0 (אחרת האינטגרל של  \rho  על כל  \mathbb {R} ^{2} היה מתאפס). באופן דומה ניתן להוכיח כי  \rho _{1}(0)\neq 0. מטעמי סימטריה סיבובית:
\rho _{1}(x)\rho _{2}(0)=\rho (x,0)=\rho (0,x)=\rho _{1}(0)\rho _{2}(x)\implies {\frac {\rho _{1}(x)}{\rho _{1}(0)}}={\frac {\rho _{2}(x)}{\rho _{2}(0)}}=:g(x)
כאשר  g:\mathbb {R} \to \mathbb {R} . על ידי חילוק משוואה (1) ב- \rho _{1}(0)\rho _{2}(0) מתקבל:
g(x)g(y)={\frac {\rho _{1}(x)\rho _{2}(y)}{\rho _{1}(0)\rho _{2}(0)}}={\frac {\rho _{1}\left({\sqrt {x^{2}+y^{2}}}\right)}{\rho _{1}(0)}}=g\left({\sqrt {x^{2}+y^{2}}}\right)
זוהי משוואה פונקציונלית שפתרונה הוא מהצורה  g(x)=e^{-ax^{2}} עבור  a>0 כלשהו. על ידי הצבה, נרמול פונקציות ההסתברות והחלפת משתנים, מתקבל כי:
\rho _{1}(x)=\rho _{2}(x)={\frac {1}{\sigma {\sqrt {2\pi }}}}e^{-{\frac {x^{2}}{2\sigma ^{2}}}}
זוהי פונקציית צפיפות ההסתברות של התפלגות נורמלית עם ממוצע 0 וסטיית תקן  \sigma , כרצוי. מ.ש.ל.
קיימת הוכחה נוספת למשפט המבוססת על חוק המספרים הגדולים.
הוכחה > המקרה הכללי

בגלל שהסמטריה מתקיימת לכל סיבוב שהוא, היא מתקיימת בפרט לכל סיבוב בתת-מרחב דו-ממדי של  \mathbb {R} ^{n}. כלומר, לכל זוג משתנים מקריים  X_{i},X_{j} מתקיים תנאי המשפט הדו-ממדי, ולכן שתיהן מתפלגות נורמלית עם ממוצע 0 ואותה סטיית תקן. הדבר נכון לכל זוג משתנים מקריים, ולכן נכון לכל המשתנים המקריים במשפט.
ראו גם

התפלגות מקסוול-בולצמן
התפלגות נורמלית
משפט הגבול המרכזי
חוק המספרים הגדולים
הערות שוליים

↑  Herschel, J. F. W., Quetelet on probabilities, Edinburgh Rev., 1850, עמ' 92
↑  Philosophical Magazine, Taylor & Francis., 1860. (באנגלית)
↑  Somabha Mukherjee, A Proof of the Herschel-Maxwell Theorem Using the Strong Law of Large Numbers, Pi Mu Epsilon Journal 14, 2017, עמ' 383–387
נחש העפאים

| נחש העפאים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Dispholidus
מין:: נחש העפאים
שם מדעי
 Dispholidus typus ‏סמית, 1829

נחש העפאים (שם מדעי: Dispholidus typus) הוא מין יחיד בסוגו של נחש ממשפחת הזעמניים. לעומת שאר בני המשפחה שאינם ארסיים כמעט, נחש זה הוא בעל ארס קטלני. הנחש קרוי גם "בומסלנג" - שם המגיע מאפריקאנס ומהולנדית ומשמעותו "נחש עצים" (מילולית: "boom" -עץ, "slang" - נחש). הוא נחשב לקרובם של הסוגים: נחש זרדים, Thrasops‏, Rhamnophis ו-Xyelodontophis.
מאפיינים

אורכו של נחש העפאים 100–160 ס"מ (האורך המקסימלי הגיע ל-183 ס"מ) ומשקלו 170–510 גרם. הקשקשים שלו ירוקים להפליא והראש רחב, בעל עיניים גדולות ביותר העוזרות לו לראות בלילה והן שחורות-צהובות. הבטן ירוקה-צהובה והגב ירוק-כהה. הנקבות במקרים רבים הן חומות. לעומת שאר הזעמניים, נחש העפאים בעל שיני ארס קטנות אבל מתפקדות. הלסת בנויה בצורה בעלת 7–8 זוגות שיניים כשבאמצע 2–3 שיני ארס המופנות אחורה. נחש העפאים צריך לאחוז בחוזקה בטרפו ולהניע את הלסת כדי ששיני הארס יצליחו לחדור אל הטרף ואז הן הורגות אותו במהירות.
זהו נחש זריז החי בין העצים ברחבי אזורים הטרופיים באפריקה שמדרום לסהרה. הם יוצאים ביום ופעילים לבד. בדרך כלל הם שוכנים על ענפים ונחים בגזעי עצים. הם ניזונים בעיקר מזוחלים קטנים כמו זיקיות ולטאות עצים נוספות, דוחיים, עופות וביצים וגם יונקים קטנים. בחורפים קרירים הנחש ישכון בקינים סגורים של אורגים ויצוד את המארחים.
הם מטילים עד 30 ביצים בגזעי עצים נרקבים ואינם מטפלים בהן. הביצים בוקעות בערך אחרי 3 חודשים והצעירים בוקעים חומים ובאורך 20 ס"מ. הם בעלי שיני ארס, אך הם לא משפיעים על בני אדם עד הגיעם לגודל 45 ס"מ.
לעומת הצעירים, נחש בוגר הוא קטלני ויכול להרוג אדם בוגר, כמו החוקר האמריקאי קארל שמידט (1890 – 1957). הארס גורם לדימומים ופגיעה בקרישת הדם, מה שלעיתים הורג היא הפגיעה ברקמות, כמו שרירים ואף במוח עצמו. תופעות נוספות כוללות בחילות והקאות, שלשולים ואובדן הכרה. ע"פ מינון LD50 דירוג הארס הוא 0.071 מ"ג.
עקב הארס הקטלני יש לו טורפים מעטים בטבע. כשהוא מותקף הוא מזדקף ומנפח את צווארו כדי להבהיל את הטורף; אם זה לא מרשים את התוקף הוא יברח ורק כמוצא אחרון יכיש. הטורפים העיקריים שלו הם נחשים אחרים ועיטים.
הערות שוליים

↑  נחש העפאים באתר הרשימה האדומה של IUCN
מריה רסה

| --- | --- |

 לידה:  2 באוקטובר 1963 (בת 60) מנילה, הפיליפינים
 שם לידה:  María Angelita Delfín Aycardo 
 מדינה:  פיליפינים
 השכלה:  אוניברסיטת פרינסטון  תיכון טומס ריבר צפון  אוניברסיטת פיליפין דילימן  St. Scholastica's College 
 תקופת הפעילות:  מ-1995
 עיסוק:  עיתונאית
 מעסיק:  Rappler 
 תחום סיקור:  טרור באסיה, שחיתות בפיליפינים
 פרסים והוקרה:  פרס נובל
 קישורים חיצוניים
 פייסבוק:  mariaressa
 טוויטר:  mariaressa
 mariaressa.com
 
מריה אנג'ליטה רסה (אנגלית: Maria Angelita Ressa, נולדה כמריה אנג'ליטה דלפין אייקרדו ב־2 באוקטובר 1963) היא עיתונאית אמריקאית-פיליפינית, מייסדת ומנכ"לית אתר החדשות האינטרנטי "ראפלר" (אנ'). התפרסמה בזכות חשיפות גדולות לאחר פיגועי 11 בספטמבר, שבהן גילתה את הקשר בין מארגני ההתקפות לתאי טרור בפיליפינים. כתבה שני ספרים על רשתות ג'יהאד בדרום־מזרח אסיה, וב־2008 נשאה ונתנה אישית על שחרורם של שלושה מאנשי צוות החדשות שלה שנחטפו על ידי אבו סיאף, איש אל-קאעידה מדרום הפיליפינים.
בשנת 2019 נעצרה על ידי שלטונות הפיליפינים באשמה שאתר האינטרנט בבעלותה פרסם שקרים. ב־15 ביוני 2020 היא הורשעה בבית משפט באשמת דיבה. בהיותה מתנגדת חריפה לנשיא הפיליפינים רודריגו דוטרטה, כליאתה והאשמתה בבית המשפט נתפסו כצעד נגד חופש הביטוי על ידי הנשיא. כיום מחכה לגזר דינה, שינוע משישה חודשי מאסר ועד שש שנים.
רסה נכללה בקבוצת עיתונאים שנבחרו לאנשי השנה של המגזין "טיים" לשנת 2018, וזוכת פרס נובל לשלום בשנת 2021 בשיתוף עם דמיטרי מוראטוב.
ב-2022 הצטרפה לתנועה העולמית למען הדמוקרטיה (NED).
ביוגרפיה

רסה נולדה במנילה, הפיליפינים בשנת 1963 לאם ממוצא פיליפיני ואב ממוצא פיליפיני - סיני. אביה נפטר כשהייתה בת שנה. היא למדה בבית ספר קתולי במנילה. בצעירותה אמה הותירה את מריה ואחותה עם משפחתו של האב ועברה לגור בארצות הברית, אך ביקרה את בנותיה לעיתים קרובות. אמה התחתנה בארצות הברית עם פיטר אמס רסה, אמריקאי איטלקי, וחזרה לפיליפינים על מנת להביא את שתי בנותיה לארצות הברית. בגיל עשר עברה מריה רסה לניו ג'רזי, היא אומצה על ידי אביה החורג ואימצה את שם משפחתו. את המעבר לארצות הברית היא הגדירה: "נחתתי בניו ג'רזי, בקושי דיברתי אנגלית, והייתי צריכה להבין מה ילד חום נמוך אמור לעשות בעולם הלבן הגדול הזה". היא סיימה את לימודיה בתיכון בניו ג'רזי, סיימה תואר ראשון מאוניברסיטת פרינסטון ב־1986, ולאחר מכן קיבלה מלגה ללימודים באוניברסיטת הפיליפינים.
קריירה > עבודתה העיתונאית

החל משנת 1995 רסה היא עיתונאית ב-CNN במנילה, בעבודתה כעיתונאית ב-CNN היא חוקרת רשתות טרור בכל רחבי אסיה. במקביל החל משנת 2004 היא ניהלה את מחלקת החדשות של רשת ABC-CBN הפיליפינית, תפקיד בו החזיקה עד שנת 2016 אז פוטרה בעקבות מאמריה נגד הנשיא דאז. במקביל כותבת רסה מאמרים עבור הוול סטריט ג'ורנל.
קריירה > עבודתה העיתונאית > ראפלר

ב־2012 הקימה רסה יחד עם עוד שלוש עיתונאיות את אתר החדשות ראפלר (Rappler). האתר החל כדף פייסבוק, והפך בהמשך לאתר חדשות שהיה אתר החדשות הראשון בפיליפינים וזכה בפרסים רבים. האתר מעסיק צוות של 12 עיתונאים ועיתונאיות. היא משמשת כעורכת הראשית של האתר.
קריירה > ספריה

רסה כתבה שני ספרים על רשתות טרור בדרום אסיה Seeds of Terror: An Eyewitness Account of Al-Qaeda's Newest Center מ־2003 ו-From Bin Laden to Facebook: 10 Days of Abduction, 10 Years of Terrorism משנת 2013.
קריירה > המועצה האמיתית המפקחת על פייסבוק

בשנת 2020 בעקבות הקמת המועצה המפקחת על פייסבוק, הצטרפה רסה לארגון שהקים תנועת נגד שנקראת "המועצה המפקחת האמיתית על פייסבוק", ארגון המונה 25 אנשי זכויות אזרח, פוליטיקאים, עיתונאים ואנשי אקדמיה.
סרט על פועלה

בשנת 2021 יצא סרט בשם "אלף חתכים" של הבמאית רמונה דיאז. הסרט עוקב אחר פועלה של רסה במשך שנה וחצי. הסרט מספר את סיפור מאבקה בשחיתות של הנשיא דוטרטה אשר מדיניותו הובילה להוצאה להורג של עשרות אלפי מכורים לסמים וסוחרי סמים.
מאבקה בשחיתות בארצה

החל משנת 2016 הפכה רסה לשם דבר במאבקה בנשיא הפיליפיני הנבחר רודריגו דוטרטה. מאמרה הראשון נגד הנשיא נכתב בעקבות מצב חירום עליו הכריז הנשיא, מצב החירום הוכרז בעקבות פיגוע במנילה הפיליפינים כאשר הנשיא השתמש לטענתה בכתבה ישנה על מנת להצדיק את מצב החירום. המאמר נקרא בשם "מלחמת התעמולה: הפיכת האינטרנט לכלי נשק" הוא זכה לתהודה רבה ובעקבותיו החלה רסה לקבל אלפי הודעות נאצה, רסה יצאה נגד מדיניות הנשיא, היא החלה לעקוב אחרי חשבונות פייסבוק שהיו אלימים במיוחד וגילתה כי רובם חשבונות מזויפים. בהמשך כתבה מאמרים רבים נגד מדיניותו של הנשיא במלחמתו בסמים.
אחד החוקים שהעביר נשיא הפיליפינים דוטרטה ב־2016 בתחילת נשיאותו התיר לכוחות הביטחון להרוג סוחרי סמים ומשתמשים. בעקבות החוק נהרגו מאות בני אדם בחודש יולי 2016. בין החודשים יולי 2016 ואוקטובר 2017, המשטרה בפיליפינים דיווחה על 3,967 הרוגים שלטענתה קשורים לסמים כחלק מפעילותה נגד סמים. בין ההרוגים גם ראש עיריית אוזמיז, שהואשם על ידי דוטרטה במעורבות בסחר בסמים, ואשתו. על פי דו"ח של ארגון Human Rights Watch, בין השנים 2016–2017 נהרגו כ-12,000 בני אדם כתוצאה ממדיניותו של דוטרטה נגד סמים, רובם עניים וחלקם ילדים. בית הדין הפלילי הבינלאומי פתח בחקירה ראשונית על מלחמת הסמים של דוטרטה ב-2018, מה שגרם לדוטרטה לגרום לפרישת הפיליפינים מבית הדין בתגובה.
פרס נובל

ב־8 באוקטובר 2021 הוכרז על זכייתה של רסה בפרס נובל לשלום יחד עם העיתונאי הרוסי דמיטרי מוראטוב. הם זכו בפרס על מאבקם לחופש הביטוי אשר נפגע במדינות רבות בעולם. רסה ומוראטוב הם העיתונאים הראשונים לזכות בפרס נובל מאז שנת 1935. רסה היא האישה הפיליפינית הראשונה הזוכה בפרס נובל.
חיים אישיים

רסה חיה כלסבית מוצהרת
לקריאה נוספת

סרטון של נאומה המלא של מריה רסה בטקס פרסי נובל דצמבר 2021
טקסט של נאומה המלא של מריה רסה בטקס פרסי נובל דצמבר 2021
נאום של מריה רסה באוניברסיטת פרינסון 2022
הערות שוליים

↑  Journalist Maria Ressa found guilty of 'cyberlibel' in Philippines, the Guardian, ‏2020-06-15 (באנגלית)
↑   עיתונאית פיליפינית בכירה הורשעה בתביעת דיבה ועשויה לרצות עונש מאסר, באתר הארץ, 15 ביוני 2020
↑  אינה טוקר, "כשהיא גילתה שהיא אשת השנה של טיים, היא בדקה שזה לא פייק ניוז", באתר ynet, 20 בינואר 2021
↑  פרס נובל לשלום הוענק לעיתונאים מריה רסה ודמיטרי מורטוב, באתר וואלה, 8 באוקטובר 2021
↑  צוות המשרוקית של גלובס, ‏עשרות עיתונאים נרצחו בפיליפינים. אישה אחת זכתה עבורם בפרס נובל, באתר גלובס, 16 באוקטובר 2021
↑  Nobel Peace Prize Winner Maria Ressa Joins World Movement for Democracy at NED as Chairperson, NATIONAL ENDOWMENT FOR DEMOCRACY, ‏2022-10-03 (באנגלית אמריקאית)
↑  Maria Ressa: everything you need to know about the Rappler editor, the Guardian, ‏2020-06-15 (באנגלית)
↑  While Facebook works to create an oversight board, industry experts formed their own, NBC News (באנגלית)
↑  מריה רסה – אלף חתכים, באתר אפי טריגר - פופ טארטס, ‏2021-10-13
↑  אנחנו החזית | פסטיבל סולידריות – סינמטק תל אביב
↑  Hammer, Joshua (2019-10-15). "Maria Ressa's Dangerous Battle for the Truth". The New York Times (באנגלית אמריקאית). ISSN 0362-4331. נבדק ב-2022-07-01.
↑   ביזנסוויק, ככה מחסלים יריבים בפייסבוק, באתר TheMarker‏, 14 בינואר 2018
↑  בהוראת הנשיא: 420 נהרגו בפיליפינים בחודש האחרון בחשד לשימוש או סחר בסמים – חדשות 13, באתר 13news.co.il
↑   זוכי פרס נובל לשלום קראו בנאומי הזכייה להגן על העיתונות החופשית, באתר הארץ, 10 בדצמבר 2021
↑  Lesbian bisexual scientists receive nobel prizes, ‏December 2022
| --- | --- |
בקרת זהויות :  NLI: 987007266921905171  PLWABN: 9812440368405606  BIBSYS: 1669191003076  CiNii: DA14489430  GND: 173761445  ISNI: 0000 0000 5477 9815  LCCN: nr98033639  NDL: 032823349  NKC: xx0311488  NLK: KAC202301446  NTA: 263663205  SUDOC: 123908434  VIAF: 7305889   WorldCat (עם VIAF): 7305889
נחש טיגריסי

| נחש טיגריסי |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: Notechis
מין:: נחש טיגריסי
שם מדעי
 Notechis scutatus ‏פטרס, 1861

נחש טיגריסי המכונה לעיתים נחש נמרי (שם מדעי: Notechis scutatus) הוא מין יחיד בסוגו של נחש ארסי ממשפחת הפתניים, החי בדרום אוסטרליה, באיים הדרומיים וכן בטסמניה.
מאפיינים

נחשים אלה שחורים ובעלי רצועות מפוספסות שנתנו להם את שמם, אך הצבע משתנה על פי המיקום של הנחש כשפרטים מסוימים הם יותר בהירים בירוק זית, כתום וצהוב ואחרים הם שחורים לחלוטין. הוא יכול להגיע עד לאורך 2.9 מטר והוא אחד מהגדולים בנחשים הארסיים האוסטרלים. הוא גם מאוד ארסי ויכול להרוג בקלות אנשים אך ייתן התראה לפני שיתקוף. הוא יכול להרים את צווארו לאוויר כמו קוברה ולהצליף ממרחק קטן מיריבו.
הנחש הטיגריסי מצוי באזורים מדבריים ובשדות שונים וגם בחוף הים. הוא פעיל בעיקר בלילות ואז הוא יוצא לחפש את טרפו הכולל עופות ויונקים קטנים שונים. חלק מהנחשים הפכו לעיוורים ופצועים עקב מתקפות של שחפים שמגוננים על גוזליהם מהנחשים, אם כי מדי פעם הנחש מצליח לבלוע אפרוח פגיע.
תת-מינים

Notechis scutatus scutatus
Notechis scutatus occidentalis
הערות שוליים

↑  נחש טיגריסי באתר הרשימה האדומה של IUCN
נבחרת גרמניה בכדורסל עד גיל 20

| --- | --- |

 מידע כללי
 התאחדות:  פדרציית הכדורסל הגרמנית
 השתייכות:  פיב"א אירופה
 אתר רשמי
 
 אליפות אירופה בכדורסל עד גיל 20
 הופעות:  19 (הראשונה ב-1992)
 ההישג הטוב:   2018, 2019
 דרג ב'
 הופעות:  2 (הראשונה ב-2007)
 ההישג הטוב:   (2008)
 
נבחרת גרמניה בכדורסל עד גיל 20 היא נבחרת כדורסל לאומית של גרמניה המנוהלת על ידי פדרציית הכדורסל הגרמנית ומייצגת אותה באליפות אירופה בכדורסל עד גיל 20.
השתתפות באליפות אירופה לנבחרות עתודה

| שנה | דרג א' | דרג ב' |
| --- | --- | --- |
| יוון 1992 | 12 |  |
| סלובניה 1994 | 9 |  |
| טורקיה 1998 | 7 |  |
| רוסיה 2005 | 13 |  |
| טורקיה 2006 | 15 |  |
| 2007 |  | 4 |
2008: 
| יוון 2009 | 14 |  |
| קרואטיה 2010 | 14 |  |
| ספרד 2011 | 5 |  |
| סלובניה 2012 | 5 |  |
| אסטוניה 2013 | 11 |  |
| יוון 2014 | 14 |  |
| איטליה 2015 | 11 |  |
| פינלנד 2016 | 4 |  |
| יוון 2017 | 7 |  |
גרמניה 2018: 
ישראל 2019: 
| מונטנגרו 2022 | 11 |  |
| יוון 2023 | 6 |  |
| פולין 2024 | 12 |  |
ראו גם

נבחרת גרמניה בכדורסל
הערות שוליים

↑  Deutscher Basketball Bund e.V., פיב"א (באנגלית)
↑  German Men National Team U20/21, eurobasket.com
↑  1992 FIBA Europe Under-20 Championship
↑  1994 FIBA Europe Under-20 Championship
↑  1998 FIBA Europe Under-20 Championship
↑  2005 FIBA Europe Under-20 Championship
↑  2006 FIBA Europe Under-20 Championship
↑  2007 FIBA Europe Under-20 Championship Division B
↑  2008 FIBA Europe Under-20 Championship Division B
↑  2009 FIBA Europe Under-20 Championship
↑  2010 FIBA Europe Under-20 Championship
↑  2011 FIBA Europe Under-20 Championship
↑  2012 FIBA Europe Under-20 Championship
↑  2013 FIBA Europe Under-20 Championship
↑  2014 FIBA Europe Under-20 Championship
↑  2015 FIBA Europe Under-20 Championship
↑  2016 FIBA U20 European Championship
↑  2017 FIBA U20 European Championship
↑  2018 FIBA U20 European Championship
↑  2019 FIBA U20 European Championship
↑  2022 FIBA U20 European Championship
↑  2023 FIBA U20 European Championship
↑  2024 FIBA U20 European Championship